UPUTE ZA TESTIRANJE KANDIDATA

**za radno mjesto nastavnika tjelesne i zdravstvene kulture na neodređeno vrijeme**

(upute se odnose za radni odnos na nepuno radno vrijeme -20 sati nastave tjedno)

Kao selekcijski postupak provest će se testiranje i razgovor povjerenstva s kandidatima. Testiranje se provodi kao pisana provjera poznavanja:

Zakona o odgoju i obrazovanju u osnovnoj i srednjoj školi (“NN” 87/08, 86/09, 92/10, 105/10-ispr, 90/11., 5/12., 16/12., 86/12., 94/13., 152/14., 07/17., 68/18.)

Pravilnika o načinima, postupcima i elementima vrednovanja učenika u osnovnoj i srednjoj školi („NN“ 112/10, 82/19.)

Pravilnika o kriterijima za izricanje pedagoških mjera („NN“ 94/15, 3/17.)

Pravilnika o normi rada nastavnika u srednjoškolskoj ustanovi („NN“ 94/10.)

Statuta Elektrotehničke škole od 19. 3. 2019.

Svi navedeni pravni izvori nalaze se na: <http://ss-elektrotehnicka-zg.skole.hr/skola/kurikulum>.

Testiranje kandidata provest će se 29. 10. 2019. u 8,30 sati u Elektrotehničkoj školi, Zagreb, Konavoska 2. Mole se kandidati da dođu 10 minuta ranije kako bi mogli biti raspoređeni u prostorije određene za testiranje. Prije početka testiranja obavlja se uvid u identifikacijsku ispravu (važeća osobna iskaznica ili putovnica) radi utvrđivanja statusa kandidata u predmetnom natječaju. Kandidati koji ne mogu dokazati identitet osobe prijavljene na natječaj ili se utvrdi da nisu podnijeli prijavu na javni natječaj za mjesto za koje se obavlja testiranje ne mogu pristupiti testiranju.

Pisana provjera traje 45 minuta.

Svi prijavljeni kandidati pozivaju se na navedeno testiranje i neće se posebno pozivati. Ukoliko se ne odazovu na testiranje u navedeno vrijeme, smatrat će se da su odustali od prijave na natječaj. Kandidatom prijavljenim na javni natječaj smatra se samo osoba koja podnese pravodobnu i potpunu prijavu te ispunjava uvjete iz javnog natječaja.

Nakon provedenog testiranja, 3 kandidata s najboljim rezultatima bit će pozvana na razgovor.